**בשבע** הוא שבועון דתי-לאומי המופץ חינם, שיוצא לאור החל מ-19 ביולי 2002.

ככלל, העיתון מזוהה עם הימין הפוליטי בישראל, ולא נכתב בשבתות ובמועדי ישראל.

מאפיינים
--------

עיתון בשבע מחודש אוגוסט 2017
העיתון ממשיך את פעילות תחנת הרדיו ערוץ 7.

עורך השבועון מיום הקמתו הוא עמנואל שילה. סגנית העורך היא חגית רוזנבאום. מנכ"ל השבועון הוא דודו סעדה. יו"ר מועצת המנהלים הוא יעקב כץ (כצל'ה). השבועון נמצא בבעלות משותפת של החברות 'הולילנד הולדינגס' (הרשומה באיי מרשל) וגני דוד נכסים. מו"ל העיתון הוא יעקב הרניק, מנכ"ל מוסדות ישיבת בית אל. בעבר היה הרב חנוך פיוטרקובסקי.

ל'בשבע' השפעה ניכרת על דעת הקהל בציבור הדתי-לאומי ובקרב מקבלי ההחלטות - שרים וח"כים במפלגות המחנה הלאומי. 'בשבע' נוקט קו אידאולוגי ברור ובטוח בדרכו, ויחד עם זאת פתוח למגוון דעות במערכת הפוליטית ובחברה הישראלית. 

השבועון הביע תמיכה בסירוב פקודה במקרים של פינוי יישובים ובפרט ערך קמפיין בנושא בזמן תוכנית ההתנתקות, אך מנגד נתן במה גם לדעות שהביעו התנגדות לסירוב פקודה.

פתיחת כנס ירושלים ה-15 של קבוצת "בשבע", מימין מנכ"ל בית הנשיא הראל טובי, יעקב כץ, נשיא המדינה ראובן ריבלין ויו"ר קבוצת "בשבע" דודו סעדה, פברואר 2018.

תפוצת העיתון
------------

החל מיום היווסדו הודפס והופץ 'בשבע' בכל סוף שבוע במאה אלף עותקים ובחינם. תוך זמן קצר הוא תפס את מקומו כעיתון הנקרא ביותר בציבור הדתי בישראל. מסקרי דעת קהל שנערכים מעת לעת עולה כי 'בשבע' נקרא על ידי רובו של הציבור הדתי-לאומי, זוכה לחשיפה נרחבת גם בציבור חרדי ומסורתי, ובין קוראיו יש גם לא מעט חילונים.

בחלוף השנים ועם התפתחות העיתון הלכה וגברה החשיפה ל'בשבע', ובסקר tgi לסיכום החציון הראשון של שנת 2016 הגיעה לשיא של 7.7 אחוז מכלל קוראי העברית בישראל. היקף חשיפה זה ממקם את 'בשבע' במקום השלישי מבין עיתוני סוף השבוע בישראל, כשלפניו רק 'ישראל היום' ו'ידיעות אחרונות'. גם לפי סקר TGI למחצית הראשונה של שנת 2017 ולתחילת 2018 בשבע היה העיתון השלישי בגודלו בסופי שבוע והגיע ל-6.2% בשיעור הקריאה, אחרי ישראל היום וידיעות אחרונות.

השבועון מופץ מדי יום חמישי ושישי בריכוזי אוכלוסייה דתית וחרדית. הוא מונח במקומות ציבוריים כמו חנויות, מרכולים ובתי כנסת. העיתון מופץ בכ-103.5 אלף עותקים ובכ-1,600 נקודות חלוקה. כבר בשנים הראשונות להקמתו דורג במקום השלישי בתפוצה, כך למשל בסקר TGI למחצית הראשונה של שנת 2006 הציב את 'בשבע' כעיתון הישראלי שלו מספר הקוראים הרב ביותר בסוף השבוע בקרב הציבור הדתי בישראל. בנוסף, על פי סקר זה העיתון מדורג במקום השלישי בתפוצת עיתוני סוף-שבוע. 

המהדורה הדיגיטלית של העיתון וכן הכתבות מתפרסמות באתר ערוץ 7.

מדורי העיתון
------------

מוסף אתנחתא מחודש אוגוסט 2017
לשבועון מספר מדורים קבועים:

### עמודי החדשות

החלק הראשון, ובו עמוד השער של 'בשבע', עוסק בעיקר באקטואליה וביהדות.

* טור שבועי מאת עמנואל שילה
* טור פוליטי שבועי מאת זאב קם
* תחקיר שבועי מאת יוני רוטנברג
* טור שבועי מאת חגית רוזנבאום
* טור שבועי מאת קובי נחשוני בנושאי דת ומדינה
* כתבות אקטואליה שבועיות, מאת הכתבים: יוסף ארנפלד, אסף משניות, יוני רוטנברג, דביר עמר, ניצן קידר ועוד.
* **דעות**: טורי דעה על סדר היום הפוליטי, המדיני, החברתי, הכלכלי והדתי במדינת ישראל
* **רביבים**: הרב אליעזר מלמד עוסק בענייני הלכה ואקטואליה במבט תורני
* טור אישי מאת הרב ליאור אנגלמן
* **עיונים** : 1. טור בהגות ומחשבה יהודית. 2. **שאל את הרב** - שו"ת הלכתי ואקטואלי מאת רבנים שונים. בשיתוף אתר ישיבה.
* **יח"צ גורר יחס**, מאת: אליעד סעדה
* **תוכן שיווקי** - מדור אינפורמטיבי על צרכנות
* **לוח פי 7** - פרסומות

### מוסף אתנחתא

המוסף המגזיני 'אתנחתא, בעריכת חגית רוזנבאום עוסק בחברה ותרבות, רפואה ומשפחה, דמויות וסיפורים אנושיים.

* טור שבועי מאת ידידיה מאיר.
* טור הומוריסטי שבועי מאת יאיר יעקבי מאנדרדוס.
* טור הומריסטי שבועי מאת דביר שרייבר
* טור נשי מאת עפרה לקס.
* כתבות עומק שבועיות על אנשים, תופעות וסיפורים בחברה הישראלית ובכלל, מאת : עפרה לקס, דביר עמר, רבקי גולדפינגר ועוד
* **עניין אישי**: ריאיון שבו מסופרים במילים ספורות תולדות חייו של המרואיין, עיסוקיו כיום, דעותיו בנושאים שונים וסדר יומו הפרטי. מאת רבקי גולדפינגר / יוסף ארנפלד
* טור נשי מאת ד"ר חנה קטן.
* טור אוכל שבועי מאת אביגיל מייזליק.

מוספים מיוחדים
--------------

מעת לעת מתפרסמים מוספים שעוסקים בתחומים ספציפיים כגון חינוך, נדל"ן, תיירות, בריאות וטיולים.

לוגו הכנס ה-15 בשנת 2018

כנס ירושלים
-----------

 ערך מורחב – **כנס ירושלים**  

מדי שנה מארגן השבועון, עם ערוץ 7, את כנס ירושלים, הכולל פאנלים, דיונים ופרסים בתחומי פעילות שונים בחברה הישראלית. מחלקת הכנסים והאירועים של קבוצת בשבע יוזמת ומפיקה כנסים ואירועים נוספים, כגון כנס נדל"ן לציבור הדתי, כנס גבאים, כנס סגני ראשי ערים, אירוע הקיץ המרכזי עם זמרים בולטים בבריכת הסולטן.

קישורים חיצוניים
----------------

ויקישיתוף מדיה וקבצים בנושא **בשבע** בוויקישיתוף
* 

* אתר האינטרנט הרשמי של בשבע
* בשבע, ברשת החברתית פייסבוק

* בשבע, ברשת החברתית אקס (טוויטר)

* בשבע, ברשת החברתית אינסטגרם

* בשבע, סרטונים בערוץ היוטיוב
* המהדורה הדיגיטלית של "בשבע", בתוך אתר ערוץ 7
* כתבות מהעיתון בשבע, בתוך אתר ערוץ 7
* בשבע בהפצה ארצית | איתור מקום חלוקה הקרוב לביתך, בתוך אתר ערוץ 7
* דקה על העיתון בשבע / אולפני אתרוג, 2016
* צפונה ונגבה, בשבע חוגג עשר | ריאיון חגיגי, באתר ערוץ 7, 26 ביולי 2012
* עמנואל שילה, לקראת שבע השנים הבאות, באתר ערוץ 7, 6 באוגוסט 2009

הערות שוליים
------------

1. ↑  מערכת, ‏אתה רוצה שאני אקנה? תראה שאתה משלי, באתר גלובס, 23 במרץ 2010
2. ↑  סקר TGI העיתון "בשבע" מתחזק, אתר ערוץ 7
3. ↑  סקר TGI: העיתון בשבע שומר על כוחו, ינואר 2018, אתר ערוץ 7
4. ↑  סקר TGI: 'בשבע' - העיתון הנקרא ביותר בציבור הדתי, באתר ערוץ 7
5. ↑  באתר ערוץ 7

| דגל ישראלדגל ישראל שבועונים בישראל |
| --- |
| אקטואליה | מעריב סופהשבוע • זו הדרך • בראשית |
| בידור ופנאי | לאשה |
| המגזר החרדי | משפחה • בקהילה • שעה טובה • יום ליום • הדרך • העדה • כפר חב"ד • בית משיח • המחנה החרדי • החומה |
| התנועה הקיבוצית | הזמן הירוק • ידיעות הקיבוץ |
| המגזר הדתי-לאומי | בשבע • מקור ראשון (מוצש) • שביעי |
| ילדים ונוער | מעריב לנוער • מעריב לילדים • אותיות וילדים • זרקור |
| רשתות מקומונים | רשת שוקן • ידיעות תקשורת • קו עיתונות (דתי-חרדי) • השקמה |
| מקומונים | העיר • כל העיר (ירושלים ומודיעין) • Time Out תל אביב • כלבו – חיפה והצפון • ערב ערב באילת • השבוע באשדוד • צומת השרון • מלאבס – פתח תקווה |
| בערבית | כל אל-ערב • א-סנארה • אלמיתאק • אח'באר א-נקב • פנורמה • חדית' א-נאס |
| בשפות אחרות | נובוסטי נדלי (רוסית) • אוי קלט (הונגרית) |
| שבועונים מהעבר | הארץ שלנו • דבר השבוע • דבר לילדים • העולם הזה • הפועל הצעיר • להיטון • כולנו • משמר לילדים • עיתון מיוחד • פנים אל פנים • קונטרס • רימון • שישי • עולמו של דיסני • רייטינג • ראש אחד • במחנה • פנאי פלוס • צוהר |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007377978305171
* VIAF: 29151431629556302718
* WorldCat: viaf-29151431629556302718

 |